Diari Oficial de la Generalitat Valenciana


Sumari del DOGV 5594, del 07-09-2007 (2007/10615)

Informació pública de l'aprovació del projecte de reparcel·lació UER 1.2 del sector PPR-1 d'Alginet.
----------------------------------------------------------------------------------------------------

### Dades del document

Número de DOGV
:   5594

Data del DOGV
:   07-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10013


Data del document
:   19-07-2007

Organisme emissor
:   Ajuntament d'Alginet

Tipus de document
:   Informació Pública

Descriptors 

:   * Alginet
    * pla d'urbanisme
    * administració local

Informació pública de l'aprovació del projecte de reparcel·lació UER 1.2 del sector PPR-1 d'Alginet. [2007/10165]  
Per la Resolució de l'Alcaldia número 591/2007, de data 18 de juliol, es va aprovar definitivament el projecte de reparcel·lació de la unitat d'execució UER 1.2 del sector PPR-1 d'Alginet; cosa que es publica als efectes oportuns.  
«Resolució d'Alcaldia 591/2007  
Vist que amb data 10 d'abril de 2007 (reg. entrada núm. 1592) el propietari únic afectat, Patricio Hinojosa García, en representació de la mercantil Promosanpa, SL, va presentar el projecte de reparcel·lació voluntària de la unitat d'execució UER 1.2 del sector PPR-1 d'Alginet, formalitzat en una escriptura pública davant de Manuel Lora-Tamayo Villacieros, notari del Col·legi de València.  
Vist que, amb data 23 d'abril de 2007, els serveis tècnics van emetre un informe sobre el projecte de reparcel·lació presentat.  
Vist que, amb data 15 de juny de 2007, es va sotmetre a informació pública durant el termini d'un mes mitjançant un anunci en el Diari Oficial de la Comunitat Valenciana número 5535, de data 15 de juny de 2007.  
Examinada la documentació que s'hi adjunta, vist l'informe de Secretaria de 16 de juny de 2007, i de conformitat amb el que estableix l'article 21.1.j de la Llei 7/1985, de 2 d'abril, Reguladora de les Bases de Règim Local, resolc:  
Primer. Aprovar el projecte de reparcel·lació voluntària de la unitat d'execució UER 1.2 del sector PPR-1 d'Alginet, protocol·litzat en una escriptura pública atorgada en data 31 de març de 2007 per Manuel Lora-Tamayo Villacieros, notari del Col·legi de València.  
Segon. Notificar i publicar el present acord en la forma establida legalment i sol·licitar-ne la inscripció al Registre de la Propietat junt amb l'escriptura pública que inclou el projecte de reparcel·lació voluntària.  
Ho mana i firma l'alcalde president, Enrique Girona Climent, a Alginet, el 18 de juliol de 2007, i jo, com a secretari, en done fe»  
Contra la present resolució, que posa fi a la via administrativa, pot interposar-se alternativament un recurs de reposició potestatiu, en el termini d'un mes comptador des de l'endemà de la publicació d'este anunci, davant de l'alcalde de l'Ajuntament d'Alginet, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar-se el recurs de reposició potestatiu, no podrà interposar-se un recurs contenciós administratiu fins que aquell no siga resolt expressament o es produïsca la seua desestimació per silenci. Tot això sense perjudici que es puga exercir qualsevol altre recurs que s'estime pertinent.  
Alginet, 19 de juliol de 2007.- L'alcalde president: Enrique Girona Climent.